
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 545 

29 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη έκτασης ως αναδασωτέας εμβαδού 2.324,65 
τ.μ., στη θέση «Π άνω Αλώνια», περιφέρειας Δη¬ 
μοτικού Διαμερίσματος Θέας, Δήμου Μεσσάτιδος, 

του Ν. Αχάίας. 1 

Μερική ανάκληση της υπ’ αριθμ. 2573/23.12.1991 (ΦΕΚ 
36/Δ'/17.1.1992) απόφασης του Νομάρχη Μαγνη¬ 
σίας, περί κήρυξης ως αναδασωτέας, για έκταση 
εμβαδού 11.367,05 τ.μ. στη θέση «Ασπρόγια» Δη¬ 
μοτικού Διαμερίσματος Λαύκου Δήμου Σηπιάδος, 


Ν. Μαγνησίας. 2 

Κήρυξη ως αναδασωτέας δασικής έκτασης, εμβαδού 
188,600 στρεμμάτων, στη θέση «ΚΕΡΠΙΝΗ», περι¬ 
φέρειας Τοπικού Διαμερίσματος Δήμητρας του 

Δήμου Κοντοβάζαινας Νομού Αρκαδίας. 3 

Κήρυξη ως αναδασωτέων εκτάσεων Ε1=0,973 στρ., 
Ε2=0,487 στρ., και Ε3=2,043 στρ. στη θέση «Βέρ- 
βερα» Δημοσίου δάσους περιοχής Δήμου Νάου¬ 
σας. 4 


ΑΠΟΦΑΣΕΙ Σ 

Αριθμ. 4181 (1) 


Κήρυξη έκτασης ως αναδασωτέας εμβαδού 2.324,65 
τ.μ., στη θέση «Πάνω Αλώνια», περιφέρειας Δημοτι¬ 
κού Διαμερίσματος Θέας, Δήμου Μεσσάτιδος, του 
Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Ασκηση αρμοδιοτήτων Γενικού Γραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 


ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας». 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με το 
ν. 3208/2003. 

β) Του άρθρου 38 του ν. 998/1979. 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με το ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 9647/26.9.2007 πρόταση του Δασαρ¬ 
χείου Πατρών «Περί κηρύξεως εκτάσεως ως αναδασω¬ 
τέας» εμβαδού 2.324,65 τ.μ., στη θέση «Πάνω Αλώνια», 
περιφέρειας Δημοτικού Διαμερίσματος Θέας, Δήμου 
Μεσσάτιδος, του Ν. Αχάίας, αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσωση 
της δασικής βλάστησης που καταστράφηκε παράνομα, 
έκταση της δημόσιας δασικής έκτασης από αείφυλλα- 
πλατύφυλλα (σχίνα, πρίνους σε ποσοστό 50-60%), εμβα¬ 
δού 2.324,65 τ.μ., στη θέση «Πάνω Αλώνια», περιφέρειας 
Δημοτικού Διαμερίσματος Θέας, Δήμου Μεσσάτιδος, 
του Ν. Αχάίας, η οποία περιγράφεται με τα στοιχεία 
Α-Β-Γ...Ι-Κ-Α, όπως αυτά φαίνονται στο συνημμένο το- 
πογραφικό διάγραμμα κλίμακας 1:500 το οποίο απο¬ 
τελεί αναπόσπαστο μέρος της απόφασης αυτής και 
έχει όρια: 

Βόρεια: Με αγροτική έκταση. 

Νότια: Με αγροτική έκταση. 

Ανατολικά: Με αγροτική έκταση. 

Δυτικά: Με δασική έκταση. 

Η παρούσα ισχύει μετά τη δημοσίευσή της στο Δ.Δ. 
Θέας και στο Δήμο Μεσσάτιδος, σύμφωνα με το άρθρο 
37 του ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΝΙΚΟΛΑΟΣ ΤΣΩΛΗΣ 

Αριθμ. 2024 (2) 

Μερική ανάκληση της υπ’ αριθμ. 2573/23.12.1991 (ΦΕΚ 
36/Δ'/17.1.1992) απόφασης του Νομάρχη Μαγνησίας, 
περί κήρυξης ως αναδασωτέας, για έκταση εμβαδού 
11.367,05 τ.μ. στη θέση «Ασπρόγια» Δημοτικού Διαμε¬ 
ρίσματος Λαύκου Δήμου Σηπιάδος, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 5 του ν. 3200/1955 περί 
Διοικητικής Αποκέντρωσης, όπως τροποποιήθηκε και 
συμπληρώθηκε μεταγενέστερα. 

2. Τις διατάξεις των άρθρων 24 παρ. 1 και 117 παρ. 3 
του Συντάγματος της Χώρας. 

3. Τ ις διατάξεις του άρθρου 7 του ν. 2503/1997 «Διοί¬ 
κηση - Οργάνωση - Στελέχωση Περιφέρειας». 

4. Τις διατάξεις του άρθρου 44 του ν. 998/1979 «Περί 
Προστασίας Δασών κ.λπ.». 

5. Τις διαταγές του Υπουργείου Γεωργίας υπ’ αριθμ. 
α) 160417/1180/8.7.1980, β) 182447/3049/24.9.1980, γ) 105204/ 
2793/31.7.2002, σύμφωνα με τις οποίες οι αποφάσεις 
αναδάσωσης ανακαλούνται, χωρίς χρονικό περιορισμό 
λόγω πλάνης, περί τα πραγματικά ή νομικά δεδομένα, 
σύμφωνα με τους κανόνες ανάκλησης των διοικητικών 
πράξεων. 

6. Την υπ’ αριθμ. 1860/23.3.2001 (ΦΕΚ 421/12.4.2001) από¬ 
φαση του Γ ενικού Γ ραμματέα της Περιφέρειας Θεσσα¬ 
λίας, περί εξουσιοδοτήσεως των Διευθυντών Δασών 
των Νομών της Περιφέρειας, να υπογράφουν με εντολή 
του. 

7. Την υπ’ αριθμ. 2573/23.12.1991 (ΦΕΚ 36/Δ717.1.1992 
απόφαση του Νομάρχη Μαγνησίας, με την οποία κηρύ¬ 
χθηκε ως αναδασωτέα δασική έκταση εμβαδού 4.200 
στρεμμάτων στην περιφέρεια των τέως Κοινοτήτων 
Αργαλαστής, Μηλίνας, Λαύκου, Μετοχιού Ν. Μαγνησίας, 
λόγω πυρκαίάς, που εκδηλώθηκε στις 3.10.1991. 

8. Την υπ’ αριθμ. 3662/21.6.2007 αναφορά του Δασαρχεί¬ 
ου Βόλου, με την οποία ανακαλείται η υπ’ αριθμ. 6441/1912- 
1991 εισήγησή του βάσει της οποίας εκδόθηκε η υπ’ αριθμ. 


2573/1991 απόφαση του Νομάρχη Μαγνησίας, διότι η εν 
λόγω έκταση κατόπιν διαχρονικής μελέτης (Α/Φ 1945, 
1960,1973,1984) αλλά και σήμερα ήταν αγροτικής μορ¬ 
φής καλλιεργούμενη δενδροκομικά και επομένως υπήρ¬ 
ξε πλάνη ως προς τα πραγματικά δεδομένα, αφού ποτέ 
δεν είχε δασική μορφή, ώστε να κηρυχθεί εκ του λόγου 
αυτού αναδασωτέα. 

9. Τη σύμφωνη γνώμη της Διεύθυνσης Δασών Ν. Μα¬ 
γνησίας, αποφασίζουμε: 

Ανακαλούμε μερικώς την υπ’ αριθμ. 2573/23.12.1991 από¬ 
φαση του Νομάρχη Μαγνησίας, με την οποία κηρύχθηκε 
ως αναδασωτέα ευρύτερη έκταση 4.200 στρεμ. λόγω 
πυρκαγιάς και αίρουμε την αναδάσωση από έκταση με 
στοιχεία (Α.Β.Γ.Δ.Ε.Ι1.Κ.Κ1.Λ.Λ1.Μ.Μ1.0.Π.Ρ.Σ.Τ.Υ.Φ.Α), εμβα¬ 
δού 11.367,05 τ.μ., που βρίσκεται στη θέση «Ασπρόγια» 
Δημοτικού Διαμερίσματος Λαύκου του Δήμου Σηπιάδος 
Ν. Μαγνησίας, όπως φαίνεται στο συνημμένο τοπογρα- 
φικό διάγραμμα κλίμακας 1:1500 του δασαρχείου Βόλου, 
το οποίο αποτελεί αναπόσπαστο μέρος της απόφασης 
αυτής. 

Η άρση της αναδάσωσης γίνεται, ως πράξη εκδοθείσα 
κατά πλάνη και για τους λόγους που αναφέρονται και 
αναπτύσσονται στο σκεπτικό της παρούσας. 

Η απόφαση αυτή ισχύει από της δημοσιεύσεώς 
της στην Εφημερίδα της Κυβερνήσεως (άρθρο 46 
π.δ. 18/1989). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών που 
αρχίζει από την επομένη της δημοσίευσής της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 22 Ιουνίου 2007 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΚΩΝ/ΝΟΣ ΜΑΛΚΑΣ 

ΠΕΡΙΦΕΡΕΙΑ ΘΕΣΣΑΛΙΑΣ 
ΓΕΝ. Δ/ΝΣΗ ΠΕΡΙΦΕΡΕΙΑΣ 
Δ/ΝΣΗ ΔΑΣΩΝ ΜΑΓΝΗΣΙΑΣ 
ΔΑΣΑΡΧΕΙΟ ΒΟΛΟΥ 


ΔΗΜΟΣ: Σηπιάδος 
ΔΗΜ. ΔΙΑΜ/ΜΑ: Λαύκος 
ΘΕΣΗ:’Άσπρόγια’' 
ΕΜΒΑΔΟΝ: 11367.05 τ.μ. 


Ανήκει στην.. - . .2.ρ£.ν./£ί- .£.Λθ.ΰ?. 
απόφαση της Δ/νσης Δασών Μαγνησίας 

ΤΟΠΟΓΡΑΦΙΚΟ ΔΙΑΓΡΑΜΜΑ 

εκτάσεως με στοιχεία Α,Β,Γ,Δ,Ε,ΙΙ,Κ,ΚΙΛΛΙ,Μ,ΜΙ,Ο,Π,Ρ,Σ,Τ,Υ,Φ,Α 
εμβαδού 11367.05 τ.μ. για την οποία ανακαλείται η 2573/23-12-1991 
απόφαση αναδάσωσης. ΚΛΙΜΑΚΑ: 1:1500 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό 78 % 

Αριθμ. 2447 (3) 

Κήρυξη ως αναδασωτέας δασικής έκτασης, εμβαδού 
188,600 στρεμμάτων, στη θέση «ΚΕΡΠΙΝΗ», περιφέ¬ 
ρειας Τοπικού Διαμερίσματος Δήμητρας του Δήμου 
Κοντοβάζαινας Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α) του άρθρου 117 παρ. 3 του Συντάγ¬ 
ματος της Ελλάδος, β) Του ν. 3200/1955 «Περί διοικητικής 
αποκέντρωσης», όπως τροποποιήθηκαν και συμπληρώ¬ 
θηκαν με το ν.δ. 532/1970 και μεταγενέστερες διατάξεις, 
γ) Του ν. 2503/1997 «Διοίκηση, οργάνωση, στελέχωση 
της Περιφέρειας, κ.λπ.». δ) Του ν. 998/1979 «Περί προ¬ 
στασίας των δασών και των δασικών εν γένει εκτάσεων 
της χώρας» και ειδικότερα των άρθρων 38 παρ.1 και 41 
παρ.1. ε) Του ν. 1892/1990 άρθρο 120 παρ. 1. και στ) Του 
ν. 3208/2003 «Προστασία των δασικών οικοσυστημάτων 
κ.λπ.», άρθρο 1 παρ. 15. 

2. Τιςυπ’αριθμ.160417/1180/8.7.1980,182447/3042/24.9.1980, 
168692/3318/5.10.1981, 85144/1468/9.9.1992 και 60284/365/ 
26.1.1994 διαταγές Υπουργείου Γεωργίας. 

3. Την υπ’ αριθμ. Οικ. 105204/2793/31.7.2002 διαταγή 
ΥΠ-ΓΕ «περί χαρακτηρισμού εκτάσεων - κήρυξης αυτών 
ως αναδασωτέων». 

4. Την υπ’ αριθμ. 3428/15.10.2007 πρόταση του Δασαρ¬ 
χείου Βυτίνας σχετικά με την κήρυξη ως αναδασωτέας 
της αναφερόμενης στο θέμα έκτασης, αποφασίζουμε: 

Κηρύσσουμε ως αναδασωτέα, με σκοπό τη φυσική 
αποκατάσταση της δασικής βλάστησης που καταστρά¬ 
φηκε από πυρκαγιά στις 13 και 15.8.2007 τη δημόσια δα¬ 
σική έκταση (της παρ.2, του άρθρου 3 του ν. 998/1979 ως 
αντικαταστάθηκε από το άρθρο 1 του ν. 3208/2003) εμ¬ 


βαδού «εκατό ογδόντα οκτώ στρεμμάτων και εξακοσίων 
χιλιοστών» - (188,600 στρεμμάτων), που ευρίσκεται στη 
θέση «ΚΕΡΠΙΝΗ», περιφέρειας Τοπικού Διαμερίσματος 
Δήμητρας του Δήμου Κοντοβάζαινας Νομού Αρκαδίας, 
η οποία προσδιορίζεται από τα στοιχεία (1,2,3,... 11,12,1) 
του συνημμένου από 15.10.2007 τοπογραφικού διαγράμ¬ 
ματος (κλίμακας 1:5000) μετά του αποσπάσματος χάρτη 
ΓΥΣ (κλίμακας 1:50.000) που συνέταξε ο Δασολόγος του 
Δασαρχείου Βυτίνας Χαράλαμπος Κουτσουρόπουλος, 
το οποίο αποτελεί αναπόσπαστο μέρος της απόφασης 
αυτής και έχει όρια: 

Ανατολικά: Με δασική έκταση και ιδιοκτησίες αγνώ¬ 
στων. 

Δυτικά: Με δασική έκταση. 

Βόρεια: Με ιδιοκτησίες αγνώστων. 

Νότια: Με δασική έκταση και ιδιοκτησίες αγνώστων. 

Σκοπός της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσης δασικής βλά¬ 
στησης αποτελούμενης από θαμνώδη δασική ξυλώδη 
βλάστηση (κυρίως πρίνοι). 

Εξαιρούνται της παρούσης οι εντός των ως άνω ορίων 
- οριογραμμής, περιλαμβανόμενες εκτάσεις άλλης μορ¬ 
φής (γεωργικές) συνολικού εμβαδού 30,00 στρεμμάτων 
περίπου ή όσων άλλων τυχόν θα προκόψουν κατά την 
εφαρμογή των κείμενων διατάξεων, ως μη υπαγόμενες 
στις διατάξεις της Δασικής Νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη 22 Οκτωβρίου 2007 

Ο Γ ενικός Γ ραμματέας Περιφέρειας 
ΝΙΚΟΣ Κ. ΑΓΓΕΛΟΠΟΥΛΟΣ 

Αριθμ. 2431 (4) 

Κήρυξη ως αναδασωτέων εκτάσεων Ε1=0,973 στρ., 
Ε2= 0,487 στρ., και Ε3=2,043 στρ. στη θέση «Βέρβερα» 
Δημοσίου δάσους περιοχής Δήμου Νάουσας. 

Ο ΔΙΕΥΘΥΝΤΗΣ ΔΑΣΩΝ ΗΜΑΘΙΑΣ 

Έχοντας υπόψη: 

1. Την παρ. 3 του 117 του Συντάγματος της χώρας. 

2. Τις περί διοικητικής αποκέντρωσης διατάξεις του ν. 
3200/1955, όπως τροποποιήθηκαν και ισχύουν. 

3. Τις διατάξεις του ν. 998/1979 «Περί προστασίας δα¬ 
σών και δασικών εν γένει εκτάσεων» και ειδικότερα: 

α) του άρθρου 41 παρ. 1, 

β) του άρθρου 38 παρ. 1, 

γ) του άρθρου 70 όπως συμπληρώθηκε με το άρθρο 
12 παρ. 2 του ν. 2040/1992 και αντικαταστάθηκε με την 
παράγραφο 15 του άρθρου 1 του ν. 3208/2003. 

4. Τις διαταγές του Υπ. Γεωργίας: 

α) 160417/1180/1980, β) 182447/3049/1980, γ) 154659/1982. 

5. Τις διατάξεις του ν. 2218/1994 «Περί ίδρυσης Νο¬ 
μαρχιακής Αυτοδιοίκησης κ.λπ.», και τα άρθρα 4 παρ. 7 
και 6 του ν. 2240/1994 «Συμπλήρωση διατάξεων για τη 
Νομ. Αυτ/ση κ.λπ.». 

6. Το ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

7. Την υπ’ αριθμ. 5631/26.7.2000 (ΟΡΘΗ ΕΠΑΝΑΛΗΨΗ) 

απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας «Ορισμός εισηγητών και μεταβίβαση 
εξουσίας υπογραφής Μ.Ε.Γ.Γ.Π.Κ.Μ.κ.λπ.». 

8. Την υπ’ αριθμ. 2609/1.10.2007 πρόταση του Δασαρ¬ 
χείου Νάουσας περί κήρυξης αναδασωτέας της αναφε- 
ρόμενης στο θέμα έκτασης, αποφασίζουμε: 


Κηρύσσουμε ως αναδασωτέα με σκοπό τη φυσική 
αναγέννηση της δασικής βλάστησης έκταση δάσους 
Ε1=0,973 στρ.., Ε2=0,487 στρ., Ε3=2,043 στρ. (συνολ. 3,503 
στρ.), στη θέση «Βέρβερα» περιοχής του Δήμου Νάου¬ 
σας, που εκχερσώθηκαν παράνομα. Οι εκτάσεις αυτές 

προσδιορίζονται από τα στοιχεία: Η ΕΙ: 1,2,3.12,13,1, η Ε2: 

14,15,16,17,18,14, και η Ε3:18,19,20,-34,35,36,18, όπως φαίνο¬ 
νται στο συνημμένο διάγραμμα, και η θέση τους είναι 
σημειωμένη στο απόσπασμα φύλλου δασικού χάρτη κλ. 
1:50.000 τα οποία αποτελούν αναπόσπαστο μέρος της 
απόφασης αυτής και έχουν όρια: 

Η έκταση Ε1: 

Βόρεια: Δάσος. 

Νότια: Αγροτική έκταση. 

Ανατολικά: Αγροτική έκταση και εν μέρει δάσος. 

Δυτικά: Δάσος. 

Η έκταση Ε2: 

Βόρεια: Δάσος. 

Νότια: Αγροτική έκταση. 

Ανατολικά: Δάσος. 

Δυτικά: Αγροτική έκταση. 

Η έκταση Ε3: 

Βόρεια: Δάσος. 

Νότια: Δάσος. 

Ανατολικά: Δάσος. 

Δυτικά: Δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Βέροια, 15 Οκτωβρίου 2007 
Με εντολή Γ ενικού Γ ραμματέα Περιφέρειας 
Η Διευθυντής Δασών 
ΣΤΑΜΑΤΙΑ ΑΝ. ΠΑΠΑΠΟΣΤΟΛΟΥ 




ΤΟΠΟΓΡΑΦΙΚΟ ΔΙΑΓΡΑΜΜΑ ΕΚΧΕΡΣΩΘΕΙΣΑΣ ΕΚΤΑΣΗΣ 
ΣΤΗ ΘΕΣΗ "ΒΕΡΒΕΡΑ", ΔΗΜΟΥ ΝΑΟΥΣΑΣ 

